પડ્યા પર પાટું: બે માસમાં ત્રણ વખત બેંક FDના વ્યાજદર ઘટ્યા | Vyaapaar Samachar
પડ્યા પર પાટું: બે માસમાં ત્રણ વખત બેંક FDના વ્યાજદર ઘટ્યા
small-savings | May 07, 2020, 4:23 PM
અમદાવાદ : દેશમાં હાલ લોકડાઉન ચાલી રહ્યું છે. મધ્યમવર્ગ ગુજરાત ચલાવવા સેવિંગ્સ તોડી રહ્યો છે તો મહંત વર્ગ પૈસા સુરક્ષિત સ્થળે અમુક સમયમાટે પડ્યાં રહે તે માટે બેંક થાપણો તરફ દોડી રહ્યાં છે.
આજે દેશની સૌથી મોટી બેંકે લોનના વ્યાજદરમાં ઘટાડો કરીને લોકોને લોનના EMIમાં અને વ્યાજના ભારણમાં રાહત આપી છે પરંતુ, સામે પક્ષે બીજી રીતે સામાન્ય જનતાને ફટકો આપ્યો છે.
સ્ટેટ બેંક ઓફ ઈન્ડિયાએ લોનના વ્યાજ ઘટાડવાની સાથે બેંક ડિપોઝીટના વ્યાજદરમાં પણ ઘટાડો કર્યો છે. SBIએ 3 વર્ષ સુધીની બાંધી મુદતની થાપણો પર વ્યાજદર 20 બેસિસ પોઈન્ટ ઘટાડ્યા છે. સિસ્ટમની ભરપુર લિક્વિડિટી અને બેંકો પાસે પણ ફાજલ પડી રહેતી રકમને કારણે થાપણોના દરમાં ઘટાડો કરાયો છે.
SBIએ નિવેદનમાં જણાવ્યું છે કે 12મી મેથી 3 વર્ષ સુધીની FDના વ્યાજદર 0.20% ઘટાડાશે.
વર્તમાન દર પર નજર કરીએ તો 7 દિવસથી વધુ પરંતુ, 45 દિવસથી ઓછા સમયની થાપણ પર 3.5% વ્યાજ SBI આપે છે. 45-179 દિવસ માટે 4.5%, 180 દિવસથી 364 દિવસ માટે 5% અને 1 વર્ષથી 10 વર્ષ માટે 5.7% વ્યાજ આપે છે. જોકે સિનિયર સિટીઝનને SBI 0.50% વધુ વ્યાજ આપે છે.
માર્ચમાં પણ સ્ટેટ બેંકે 28મી માર્ચની મુદતથી વ્યાજદર 20થી 50 બેસિસ પોઈન્ટ ઘટાડ્યા હતા. ફરી માર્ચમાં જ 10મી માર્ચે વધુ વ્યાજદર કાપ મુક્યો હતો.
19મી એપ્રિલે SBIએ બચત ખાતામાં જમા રકમ પર મળતા વ્યાજમાં પણ ઘટાડો કર્યો હતો. 1 લાખ રૂપિયાથી વધુની જમા રકમ પર વ્યાજ ઘટાડીને 2.75% કર્યું.
Read More: SBI SBI Bank Account Bank FD Rates Bank Loan and FD Rate Bank Fixed Deposit Fixed Deposit Interest Rate